Slika, ki vsebuje besede sesalec, simbol, emblem, logotip

Opis je samodejno ustvarjen

*Občina Loški Potok*

*Hrib-Loški Potok 17, 1318 Loški Potok*

*Tel.: 01/835 01 00, e-pošta:* [*obcina@loski-potok.si*](mailto:obcina@loski-potok.si)*, e-naslov:* [*www.loski-potok.si*](http://www.loski-potok.si)

Številka: 478 – 22/2024

Datum: 10.10.2024

V skladu z 52. čl. Zakona o stvarnem premoženju države in samoupravnih lokalnih skupnosti (Uradni list RS, št. 11/2018, 79/2018 in 78/23 – ZORR) in 19. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/2018), Občina Loški Potok, Hrib 17, 1318 Loški Potok ki jo zastopa župan Simon Debeljak, objavlja naslednjo:

**NAMERO O SKLENITVI NEPOSREDNE POGODBE**

1. **Naziv in sedež upravljavca**

Občina Loški Potok, Hrib 17, 1318 Loški Potok, matična številka 5883806000, ID za DDV 47965525.

1. **Opis predmeta neposredne pogodbe**

Predmet prodaje je nepremičnina s parc. št. 3471/34 1640 Retje v izmeri 180 m2, ki se po osnovni namenski rabi nahaja v območju stavbnih zemljišč, v enoti urejanja prostora (EUP): Ma16, s podrobnejšo namensko rabo SK – površine podeželskega naselja. Predmetna nepremičnina predstavlja nezazidano stavbno zemljišče. Meje parcele so urejene. Na parceli so vpisana bremena v korist služnosti elektronskega komunikacijskega omrežja in gradnje ter vzdrževanja meteornega kanalizacijskega sistema.

Izhodiščna cena nepremičnine je 1.800 €. V ceno ni vključen 22% DDV, kateri je breme kupca. Kupec nosi tudi vse stroške v zvezi s sestavo pogodbe, overitvijo pogodbe in vpisom v zemljiško knjigo. Prodajna pogodba bo sklenjena po preteku najmanj 20 dni od dneva objave te namere.

Nepremičnine se prodajajo po sistemu »videno – kupljeno«.

1. **Rok za prejem ponudbe ali izjave o interesu**

Zainteresirane stranke lahko podajo vlogo za odkup do vključno **04.11.2024.**

1. **Oblika, pogoji, pod katerimi se predloži ponudba ali izjava o interesu**

Interes za nakup nepremičnin stranka izkaže pisno na naslov Občina Loški Potok, Hrib 17, 1318 Loški Potok ali na elektronski naslov: [obcina@loski-potok.si](mailto:obcina@loski-potok.si)

1. **Pogajanja oziroma način prodaje**

Pogodba bo sklenjena s tistim ponudnikom, ki bo ponudil najvišjo skupno odkupno ceno. Po sprejemu ponudb oziroma izjave o interesu, se bodo v primeru več zainteresiranih ponudnikov z enako odkupno ceno, z njimi opravila dodatna pogajanja o ceni. Nepremičnina se bo z neposredno pogodbo prodala najugodnejšemu ponudniku.

1. **Način in rok plačila kupnine**

Kupnina se plača v enkratnem znesku najkasneje v roku 30 dni po sklenitvi prodajne pogodbe ali izdaje računa. Plačilo celotne kupnine v roku, ki je določen je bistvena sestavina prodajne pogodbe.

1. **Navedba morebitnega obstoja predkupne pravice**

Predkupne pravice na nepremičninah ni.

1. **Informacija, kje pod kakšnimi pogoji se lahko pridobijo podrobnejše informacije o predmetu ravnanja zaradi oblikovanja ponudbe in o možnosti ogleda ter kontaktne osebe**

Vsa pojasnila v zvezi z nakupom nepremičnine lahko zainteresirani dobijo na Občini Loški Potok pri Nini Komidar Šraj, na telefonski števili 01-835-01-10 v času uradnih ur ali na e-naslovu: [nina.sraj@loski-potok.si](mailto:nina.sraj@loski-potok.si)

1. **Ustavitev postopka**

Občina na podlagi objave te namere ni zavezana k sklenitvi prodajne pogodbe in lahko začeti postopek prodaje ustavi kadarkoli do sklenitve pogodbe brez posebne obrazložitve in brez odškodninske ali druge odgovornosti.

1. **Morebitni drugi pogoji in posebnosti pravnega posla**

Nepremičnine se prodajajo v skladu z Zakonom o stvarnem premoženju države in samoupravnih lokalnih skupnosti (Uradni list RS, št. 11/2018, 79/2018 in 78/23 – ZORR) in Uredbo o stvarnem premoženju države in samoupravnih lokalnih skupnosti (Uradni list RS, št. 31/2018).

Pripravila: Župan

Nina Komidar Šraj, udig Simon Debeljak, l.r.

Objava:

* spletna stran občine Loški Potok (www.loski-potok.si)
* datum objave: 14.10.2024
* datum roka za oddajo ponudbe: 04.11.2024